1969ರ ಆಗಸ್ಟ್‌‌ 9ರಂದು ಟೇಟ್‌ ಕೊಲೆಗಳು ಸುದ್ದಿಯಾಗಿ ಮಾರ್ಪಟ್ಟವು. ಪೋಲನ್ಸ್‌ಕಿ ದಂಪತಿಗಳ ಮನೆವಾರ್ತೆಯವಳಾದ ವಿನಿಫ್ರೆಡ್‌ ಚಾಪ್‌ಮನ್ ತನ್ನ ಕೆಲಸಕ್ಕಾಗಿ ಅಂದು ಬೆಳಗ್ಗೆ ಬಂದಾಗ, ಕೊಲೆ ದೃಶ್ಯವನ್ನು ಕಂಡಳು. ಆಗಸ್ಟ್‌‌ 10ರಂದು, ಹಿನ್ಮನ್‌‌ ಪ್ರಕರಣದಲ್ಲಿ ಅಧಿಕಾರ ವ್ಯಾಪ್ತಿಯನ್ನು ಹೊಂದಿದ್ದ ಲಾಸ್‌ ಏಂಜಲೀಸ್‌ ಜಿಲ್ಲೆಯ ಶಾಂತಿಪಾಲನಾ ಇಲಾಖೆಯ ಪತ್ತೆದಾರರು, ಟೇಟ್‌ ಪ್ರಕರಣದ ಕುರಿತು ತನಿಖೆ ನಡೆಸಲು ನಿಯೋಜಿಸಲ್ಪಟ್ಟಿದ್ದ ಲಾಸ್‌ ಏಂಜಲೀಸ್‌ ಆರಕ್ಷಕ ಇಲಾಖೆಯ (ಲಾಸ್‌ ಏಂಜಲೀಸ್‌ ಪೊಲೀಸ್‌ ಡಿಪಾರ್ಟ್‌ಮೆಂಟ್‌-LAPD) ಪತ್ತೆದಾರರಿಗೆ ಹಿನ್ಮನ್‌‌ ಮನೆಯಲ್ಲಿ ಕಂಡುಬಂದ ರಕ್ತಸಿಕ್ತವಾದ ಬರಹದ ಕುರಿತು ಮಾಹಿತಿ ನೀಡಿದರು. ಮಾದಕವಸ್ತುವಿಗೆ ಸಂಬಂಧಿಸಿದ ವ್ಯವಹಾರವೊಂದರ ಪರಿಣಾಮವಾಗಿ ಟೇಟ್‌ ಕೊಲೆಗಳು ನಡೆದಿವೆ ಎಂಬ ಆಲೋಚನಾಲಹರಿಯನ್ನು ಹೊಂದಿದ್ದ ಟೇಟ್‌ ತಂಡವು ಇದನ್ನು ಹಾಗೂ ಅಪರಾಧಗಳ ಇತರ ಹೋಲಿಕೆಗಳನ್ನು ಉಪೇಕ್ಷಿಸಿತು. ಟೇಟ್‌ ಶವಪರೀಕ್ಷೆಗಳು ಪ್ರಗತಿಯಲ್ಲಿದ್ದವು ಮತ್ತು ಲೇಬಿಯಾಂಕಾ ದೇಹಗಳನ್ನು ಇನ್ನೂ ಪತ್ತೆಹಚ್ಚುವುದು ಬಾಕಿಯಿತ್ತು.

ಟೇಟ್‌ ವಾಹನಪಥದಲ್ಲಿ ಗುಂಡಿಕ್ಕುವಿಕೆಗೆ ಬಲಿಯಾದ ಸ್ಟೀವನ್‌ ಪೇರೆಂಟ್‌, ಅತಿಥಿಗೃಹದಲ್ಲಿ ವಾಸಿಸುತ್ತಿದ್ದ ವಿಲಿಯಂ ಗ್ಯಾರೆಸ್ಟನ್‌‌ನ ಓರ್ವ ಪರಿಚಯಸ್ಥನಾಗಿದ್ದ ಎಂಬುದಾಗಿ ನಿರ್ಣಯಿಸಲ್ಪಟ್ಟ. ಗ್ಯಾರೆಸ್ಟನ್‌‌ ಓರ್ವ ಯುವಕನಾಗಿದ್ದು ಅವನನ್ನು ರೂಡಿ ಆಲ್ಟೊಬೆಲ್ಲಿಯು ಎರವಲು ಸೇವೆಗೆ ನೇಮಿಸಿಕೊಂಡಿದ್ದ; ಆಲ್ಟೊಬೆಲ್ಲಿಯು ಸ್ವತಃ ಸ್ಥಳದಿಂದ ಆಚೆಯಿದ್ದಾಗ ಅವನ ಸ್ವತ್ತಿನ ಮೇಲ್ವಿಚಾರಣೆಯನ್ನು ನೋಡಿಕೊಳ್ಳುವುದು ಗ್ಯಾರೆಸ್ಟನ್‌‌ಗೆ ವಹಿಸಿದ ಕೆಲಸವಾಗಿತ್ತು. ಕೊಲೆಗಾರರು ಆಗಮಿಸಿದ ಸಂದರ್ಭದಲ್ಲಿ, ಗ್ಯಾರೆಸ್ಟನ್‌‌ನೊಂದಿಗಿನ ಒಂದು ಭೇಟಿಯ ನಂತರ ಪೇರೆಂಟ್‌ ಸಿಯೆಲೊ ಡ್ರೈವ್‌ನ್ನು ಬಿಟ್ಟು ತೆರಳುತ್ತಿದ್ದ‌‌.

ಟೇಟ್‌ ಕೊಲೆಯ ಓರ್ವ ಶಂಕಿತನಾಗಿ ಸಂಕ್ಷಿಪ್ತ ಅವಧಿಗೆ ವಶಕ್ಕೆ ತೆಗೆದುಕೊಳ್ಳಲ್ಪಟ್ಟ ಗ್ಯಾರೆಸ್ಟನ್‌ ಆರಕ್ಷಕರೊಂದಿಗೆ ಮಾತನಾಡುತ್ತಾ, ಕೊಲೆ ನಡೆದ ರಾತ್ರಿಯಂದು ತಾನು ಏನನ್ನೂ ನೋಡಲಿಲ್ಲ, ಏನನ್ನೂ ಕೇಳಿಸಿಕೊಳ್ಳಲಿಲ್ಲ ಎಂದು ತಿಳಿಸಿದ. ಆತ ಸದರಿ ಅಪರಾಧಗಳಲ್ಲಿ ತೊಡಗಿಸಿಕೊಂಡಿರಲಿಲ್ಲ ಎಂಬುದಾಗಿ ಸೂಚಿಸಿದ ಸುಳ್ಳು ಪತ್ತೆಕಾರಕ ಪರೀಕ್ಷೆಯೊಂದರಲ್ಲಿ ಅವನು ಭಾಗಿಯಾದ ನಂತರ, 1969ರ ಆಗಸ್ಟ್‌‌ 11ರಂದು ಅವನು ಬಿಡುಗಡೆಯಾದ. ದಶಕಗಳ ನಂತರದಲ್ಲಿ ಅವನನ್ನು ಸಂದರ್ಶಿಸಿದಾಗ, ಪರೀಕ್ಷೆಯು ಸೂಚಿಸಿದಂತೆ ತಾನು ವಾಸ್ತವವಾಗಿ ಕೊಲೆಗಳ ಒಂದು ಭಾಗಕ್ಕೆ ಸಾಕ್ಷಿಯಾಗಿದ್ದುದನ್ನು ಅವನು ಹೇಳಿಕೊಂಡ. (ಕೆಳಗೆ ನೀಡಿರುವ "ನಂತರದ ಘಟನೆಗಳು" ವಿಭಾಗವನ್ನು ನೋಡಿ.)

ಕೊಲೆಗಳು ನಡೆದ ಸರಿಸುಮಾರು 19 ಗಂಟೆಗಳ ನಂತರ, ಆಗಸ್ಟ್‌‌ 10ರಂದು ಬೆಳಗ್ಗೆ ಸುಮಾರು 10:30ರ ವೇಳೆಗೆ, ಲೇಬಿಯಾಂಕಾ ಅಪರಾಧದ ದೃಶ್ಯವು ಪತ್ತೆಹಚ್ಚಲ್ಪಟ್ಟಿತು. ಹಿಂದೆ ನಡೆದಿದ್ದ ಒಂದು ಮದುವೆಯಿಂದ ರೋಸ್‌ಮೆರಿಯು ಪಡೆದಿದ್ದ ಮಗನಾದ ಹಾಗೂ ಲೆನೊನ ಮಲಮಗನಾದ ಹದಿನೈದು-ವರ್ಷ-ವಯಸ್ಸಿನ ಫ್ರಾಂಕ್‌‌ ಸ್ಟ್ರೂಥರ್ಸ್‌, ಒಂದು ಶಿಬಿರಸಂಬಂಧಿ ಪ್ರವಾಸದಿಂದ ಹಿಂದಿರುಗಿದ ಹಾಗೂ ಮನೆಯ ಹೊರಗಿನ ಸ್ಥಿತಗತಿಯನ್ನು ಕಂಡು ಅವನು ಘಾಸಿಗೊಂಡ. ತನ್ನ ಹಿರಿಯ ಸೋದರಿ ಮತ್ತು ಅವಳ ಸಂಗಾತಿಯನ್ನು ಅವನು ಕರೆಸಿಕೊಂಡ. ಹಿರಿಯ ಸೋದರಿಯ ಸಂಗಾತಿಯಾದ ಜೋ ಡೋರ್ಗಾನ್‌‌, ಫ್ರಾಂಕ್‌ ಸ್ಟ್ರೂಥರ್ಸ್‌ ಜೊತೆಗೂಡಿ ಮನೆಯೊಳಗೆ ಹೋದ ಮತ್ತು ಲೆನೊನ ಶರೀರವನ್ನು ಅಲ್ಲಿ ಕಂಡುಕೊಂಡ. ತನಿಖೆ ನಡೆಸುತ್ತಿರುವ ಆರಕ್ಷಕ ಅಧಿಕಾರಿಗಳು ರೋಸ್‌ಮೆರಿಯ ಶರೀರವನ್ನು ಪತ್ತೆಹಚ್ಚಿದರು.

1969ರ ಆಗಸ್ಟ್‌‌ 12ರಂದು LAPD ತಂಡವು ಪತ್ರಿಕೆಯವರೊಂದಿಗೆ ಮಾತನಾಡುತ್ತಾ, ಟೇಟ್‌ ಮತ್ತು ಲೇಬಿಯಾಂಕಾ ನರಹತ್ಯೆಗಳ ನಡುವೆ ಯಾವುದೇ ಸಂಬಂಧವಿರುವುದನ್ನು ತಾನು ತಳ್ಳಿಹಾಕಿರುವುದಾಗಿ ತಿಳಿಸಿತು. ಆಗಸ್ಟ್‌‌ 16ರಂದು, ಸ್ಪಾಹ್ನ್‌‌ ಜಾನುವಾರು ಕ್ಷೇತ್ರದ ಮೇಲೆ ದಾಳಿನಡೆಸಿದ ಶಾಂತಿಪಾಲನಾ ಕಚೇರಿಯ ಸಿಬ್ಬಂದಿಗಳು ಮ್ಯಾನ್ಸನ್‌‌ ಮತ್ತು ಇತರ 25 ಮಂದಿಯನ್ನು ಬಂಧಿಸಿದರು; ವೋಕ್ಸ್‌ವ್ಯಾಗನ್‌‌ ವಾಹನಗಳನ್ನು ಕದಿಯುವ ಹಾಗೂ ಅವನ್ನು ಮರಳರಾಶಿ ಸಾಗಿಸುವ ಹಗುರ-ಗಾಡಿಗಳಾಗಿ ಪರಿವರ್ತಿಸುವ ಕೃತ್ಯದಲ್ಲಿ ತೊಡಗಿಸಿಕೊಂಡಿದ್ದ "ಒಂದು ಪ್ರಮುಖವಾದ ವಾಹನ ಕಳ್ಳತನದ ವರ್ತುಲದಲ್ಲಿನ ಶಂಕಿತರನ್ನಾಗಿ" ಅವರನ್ನು ಸೆರೆಹಿಡಿಯಲಾಯಿತು. ಆಯುಧಗಳನ್ನು ವಶಪಡಿಸಿಕೊಳ್ಳಲಾಯಿತಾದರೂ, 
ಬಂಧನದ ವಾರಂಟಿನಲ್ಲಿ ದಿನಾಂಕವನ್ನು ತಪ್ಪಾಗಿ ನಮೂದಿಸಿದ ಕಾರಣದಿಂದಾಗಿ, ಕೆಲವೇ ದಿನಗಳ ನಂತರ ಸದರಿ ಗುಂಪನ್ನು ಬಿಡುಗಡೆಮಾಡಲಾಯಿತು.

ಲೇಬಿಯಾಂಕಾ ಕೊಲೆಯ ಪತ್ತೆದಾರರು ಟೇಟ್‌ ಕೊಲೆಯ ಪತ್ತೆಯ ತಂಡದಲ್ಲಿದ್ದವರಿಗಿಂತ ಸಾಮಾನ್ಯವಾಗಿ ಕಿರಿಯ ವಯಸ್ಸಿನವರಾಗಿದ್ದರು. ವಸ್ತುತಃ ಎಲ್ಲಾ ಸುಳಿವುಗಳೂ ಇಲ್ಲವಾಗಿದ್ದ ಸಂದರ್ಭದಲ್ಲಿ, ಆಗಸ್ಟ್ ತಿಂಗಳ ಅಂತ್ಯದಲ್ಲಿ ಸಲ್ಲಿಸಲಾದ ವರದಿಯೊಂದರಲ್ಲಿ, ಲೇಬಿಯಾಂಕಾ ಮನೆಯಲ್ಲಿ ಕಂಡುಬಂದ ರಕ್ತಸಿಕ್ತವಾದ ಬರಹಗಳು ಹಾಗೂ "ಹಾಡುವ ತಂಡವಾಗಿರುವ ಬೀಟಲ್ಸ್‌‌ನ ತೀರಾ ಇತ್ತೀಚಿನ ಗೀತಸಂಪುಟ"ದ ನಡುವೆ ಒಂದು ಸಂಭವನೀಯ ಸಂಬಂಧವಿರುವುದನ್ನು ಅವರು ಗಮನಿಸಿದರು.

ನ್ಯಾಯ ವ್ಯವಸ್ಥೆ
ತನಿಖೆ
ಆರಂಭಿಕ ಜೀವನ
ಮ್ಯಾನ್ಸನ್‌‌ ಕುಟುಂಬ